Tegelaste valikut peab kohati muidugi kritiseerima. Robb Starki on näiteks võetud mängima 25-aastane täiskasvanud mees (Richard Madden). Ma ei mäleta peast, aga esimeses raamatus  oli Robb vist siiski oma teise elukümne keskel tegutsev noorsand, kelle jaoks Winterfelli ülevõtmist peeti suureks ja raskeks ülesandeks, kuna teda veel päris täiskasvanuks ei peetud. Noh, 25-aastase meesterahva jaoks ei tohiks see enam mingi probleem olla. Samas on teised Starki-lapsed ja kuningapoeg Joffrey Baratheon (Jack Gleeson) kõik üsna raamatutruus vanuses.